北京法源寺创建起源——《大元一统志》的记载关于北京法源寺的创建起源，《永乐大典》卷四六五〇天字引《大元一统志》，曾有记载。
《元一统志》
孛蘭肹等/撰
赵万里/辑
大悯忠寺在旧城，有杰阁，奉百尺观音音大像，二石塔对峙于前。
按古记考之，
唐
太宗贞观(十)九年及高宗上元二年东征还；深悯忠义之士殁于戎事，卜斯地将建寺为之荐福。
则天万岁通天元年，追感二帝先志，起是道场，以“悯忠”为额。
玄宗天宝十四年，安禄山建塔于东南隅，肃宗乾元元年，史思明于西南隅对立一塔。
武宗会昌五年，下令毁削佛寺，幽燕八州，惟悯忠独存。
宣宗大中初，敕诸道起废，节度使张仲武复增大之。
因理智泉废址，获隋仁寿四年所瘗释迦舍利，藏于多宝塔下，僖宗中和二年灾及之。
昭宗景福初，节度使李匡威建崇阁七楹三级，中置大悲观音愬(塑)像，发舍利徙瘗于像前。
乾宁末，节度使刘仁恭复建是塔。
辽
世宗天禄四年阁又灾。
穆宗应历五年，即故基省为两级。
道宗清宁二(三)年，摧于地震；诏趣完之。
咸雍六年，表寺额，始加“大”字。
大安七(十)年重修，增峻其阁一级。释迦太子之殿，乃无碍太(大)师诠明创始所建，辽圣宗统和八年也。
金
世宗大定十五年三月，重建此殿。